tomron87/hebrew-wikipedia-sentences-corpus huggingface dataset:
ממשלת בריטניה הודיעה גם היא שבכוונה לקנות את כל ארבעת המושבים במשימה הקרובה עבור האסטרונאוטים הבריטים מייגן כריסטיאן , רוזמרי קוגן , ג'ון מקפאל וטימותי פיק .
גם הצוות וגם המשימה הספציפית עדיין לא אושרו.
"Azizam" הוא שיר של הזמר והיוצר האנגלי אד שירן.
הוא יצא לאור ב-4 באפריל 2025, תחת חברת התקליטים Gingerbread Man Records של שירן עצמו והופץ על ידי וורנר רקורדס כסינגל המוביל מתוך אלבום האולפן השמיני שלו, Play.
הרצועה נכתבה והופקה על ידי שירן, איליה סלמנזאדה, ג'וני מקדייד וסוואן קוטצ'ה.
סינגל התקליטור והסינגל בגודל 7 אינץ' יצאו לאור ב-30 באפריל 2025, כולל רצועת בונוס בלעדית "Crashing".
מקור המילה "Azizam" בשפה הפרסית ומתורגם מילולית ל"יקירי" או "אהובתי".
הרצועה כוללת קצב ריקודים תוסס עם השפעות של מוזיקה פרסית.
כמה אמנים איראנים והודים לקחו חלק בהקלטת השיר, ניגנו בכלים כמו ג'אטם, דף, סנטור, דולצימר מרוקן או לאוטה, ושרו קולות רקע.
השיר נוצר בהשראת אשתו של שירן ופרשיית האהבה שלהם.
ב-15 במרץ 2025, הוא הופיע לראשונה במהלך הופעת רחוב מפתיעה בניו אורלינס.
ארבעה ימים לאחר מכן, קטע של 30 שניות של השיר הוקרן בבכורה ביוטיוב.
קליפ נלווה בכיכובו של הקומיקאי אומיד ג'לילי צולם בדרום לונדון באמצע פברואר 2025, לאחר ששירן סיים את החלק ההודי של סיבוב ההופעות המתמשך שלו +–=÷× (מבוטא "Mathematics tour").
"Axel F" הוא סינגל של המלחין הגרמני הרולד פאלטרמאייר, שיצא ב-11 במרץ 1985 בהוצאת חברת התקליטים MCA רקורדס.
השיר הוא שיר הנושא של הסרט מ-1984, "השוטר מבוורלי הילס".
להקת הטכנו הגרמנית טכנו קופ הוציאה גרסת כיסוי לשיר, והוציאה אותו ב-20 ביוני 1992 בהוצאת חברת התקליטים פולידור רקורדס.
הסינגל הגיע בשיאו למקום ה-30 בגרמניה.
להקת היורודאנס הבריטית קלוק הוציאה גרסת כיסוי לשיר ב-1995 בהוצאת MCA רקורדס ו-ZYX מיוזיק.
ב-2002, לכבוד מונדיאל 2002, הזמר הדרום קוריאני סיי הוציא גרסת כיסוי לשיר תחת השם "Champion".
השיר מופיע באלבטם האולפן השלישי של סיי, .
פאול לסטר מהגרדיאן הבריטי תיאר את הגרסה של סיי כ-"דיסקו זבל ...
שמשלב דגימות רבות מ-'Axel F' של הרולד פאלטרמאייר".
גרסת מרפי בראון וקפטין הוליווד
ב-2003, מרפי בראון וקפטין הוליווד הוציאו גרסת יורודאנס לשיר, תחת הכותרת "Axel F 2003".
בגרסה זו, שהופקה על ידי מתיאס וגנר, אנדראס דוהמאייר ובס באמפרס , מכילה דגימה ווקאלית של מקס הדרום ("What's going on?"), שנשמע בתחילת השיר.
השיר הגיע בשיאו למקום ה-18 בגרמניה.
גרסה מחודשת ל-"Axel F 2003", בביצוע של הצפרדע המשוגעת, יצאה ב-17 במאי 2005 בהוצאת חברות התקליטים מיניסטרי אוף סאונד ויוניברסל מיוזיק גרופ.
מאוחר יותר, גרסה זו הייתה להיט קיץ, והופיעה במקום הראשון במספר רב של מצעדי מוזיקה.
B-23 דרגון היה מפציץ דו-מנועי שפותח על ידי דאגלס איירקראפט קומפני עבור חילות האוויר של צבא ארצות הברית (USAAF) כיורש משוכלל ל- B-18 בולו.
התכנון של ה- B-23 דמה מאוד לזה של ה-DC-3 דקוטה.
הוא היה המפציץ האמריקני המבצעי הראשון שצויד בעמדת תותחן זנב מזוגגת.
ה- B-23 היה חמוש טוב יותר ומהיר משמעותית מה- B-18, אך היה נחות ממפציצים חדשים יותר כגון ה-B-25 מיטשל וה- B-26 מראודר.
מסיבה זו, מעולם לא נעשה שימוש קרבי ב-38 מטוסי ה- B-23 שנבנו, והם שימשו לצורכי אימונים, סיור, תובלה (תחת הכינוי UC-67) וניסויים.
המייצב האנכי הגבוה של ה- B-23 הותאם על ידי פורד לשימוש ב-B-24 ליברייטור ולמרות שהביא לביצועים משופרים, לא אומץ מעולם בייצור המטוס.
המייצב המותאם הפך מאוחר יותר לסטנדרט במטוס ה- "PB4Y פרייווטיר", נגזרת של ה- B-24 ליברייטור.
הנעה: 2 מנועים רדיאליים מדגם R-2600-3 מתוצרת קרטיס-רייט, בעלי דחף של 1,600 כוח-סוס (1,194 קילו-ואט) כל אחד
בואינג B-52 סטרטופורטרס הוא מפציץ אסטרטגי אמריקאי ארוך טווח, תת-קולי, המונע על ידי מנועי סילון.
ה-B-52 תוכנן ונבנה על ידי חברת בואינג האמריקאית.
הוא מופעל על ידי חיל האוויר של ארצות הברית מאז שנת 1955. המפציץ מסוגל לשאת עד 32 טונות של פצצות ובעל טווח של יותר מ-14,080 ק"מ ללא תדלוק אווירי.
המטוס מותאם לנשיאת טילים גרעיניים, והפך לאחד מסמליה הבולטים ביותר של המלחמה הקרה ושל העוצמה הצבאית של ארצות הברית.
נכון לסוף שנת 2022 ישנם 72 מטוסים מסוג זה, כאשר רובם מופעלים, חלקם בכוחות המילואים וחלקם המועט באחסון.
המפציצים טסו תחת פיקוד הפצצה האסטרטגי עד שבשנת 2010 הועברו כל מטוסי ה-B-52 למפקדת התקיפה העולמית של חיל האוויר (Air Force Global Strike Command).
למטוס ביצועים מעולים במהירויות תת-קוליות גבוהות ועלויות תפעול נמוכות יחסית, בהתאם לכך השאירו אותו בשירות על אף הופעתם של מפציצים אסטרטגיים מתקדמים יותר כגון ה-B-58 (שטס ביותר מ-מאך 2), ה-B-1 לנסר, וה-B-2 ספיריט החמקן.
ה-B-52 השלים 60 שנות שירות רצופות בשנת 2015. המטוסים עברו שדרוג בשנים 2013–2015, המטוסים האחרונים צפויים להמשיך לטוס עד שנת 2050.
פיקוד ההפצצה האסטרטגי , שהוקם בשנות ה-40, נהנה מתקציב ענק ותפקיד חשוב מאוד בהרתעת הסובייטים, אך המטוסים שלו לא יכלו להוות איום עבור ההגנה האווירית הסובייטית.
באותם ימים היו לאמריקאים מפציצי B-29 מסורבלים עם מנועי בוכנה שטסו כבר במלחמת העולם השנייה, מפציצי B-36 עצומים עם מנועי סילון ובוכנה גם יחד, שהיו איטיים ופגיעים, ומפציצי B-47 סילוניים חדישים - אך בעלי טווח קצר ובעיות טכניות רבות.
חברת בואינג ידעה זאת ולכן מיהרה לפנות אל חיל האוויר עם פתרון.
היא אמנם פיתחה עבור חיל האוויר מפציצים במלחמת העולם השנייה, אך המתחרות נשפו בעורפה; ה-B-36 למשל, פותח בידי קונבאייר.
בואינג שלחה ארבעה מהנדסים שיפגשו את ראש תחום הרכש ב-SAC.
הם הראו לקצין את הפיתוח האחרון של החברה: מפציץ כבד עם כנפיים משוכות לאחור כמו של ה-B-47, גוף דק, ותא צוות בעיצוב של מטוס קרב.
צורה אווירודינמית שכזו הייתה יכולה לאפשר שיוט ממושך בפחות מאמץ עבור ארבעה מנועי בוכנה גדולים, כך שמנועי בוכנה חסכוניים יוכלו לספק את הטווח הרצוי (אבל לא את המהירות).
חיל האוויר לא התרשם מהעיצוב וביקש מבואינג שתמצא דרך להכניס אליו מנועי סילון.
הוא נתן להם יומיים לעשות זאת.
לאחר קבלת הדרישה של חיל האוויר האמריקאי הגיעו הארבעה לחברה והחלו לעבוד.
תוך 48 שעות הודיעו לחיל האוויר שהמשימה הושלמה.
מנועי הסילון של אותם ימים היו חלשים וזללו דלק; לכן לעיצוב החדש (XB-52) היו כנפיים משוכות יותר לאחור כדי לצמצם התנגדות אוויר, מכלי דלק מילאו את רוב חלל הגוף והכנף - ולמטוס היו שמונה מנועים בארבעה בתי מנוע כפולים.
במהלך בדיקות קרקע ב-29 בנובמבר 1951, המערכת הפנאומטית של ה-XB-52 נכשלה במהלך בדיקת לחץ מלא; שולי הכנף נפגעו קשות והצריכו תיקון בתכנון המטוס.
ה-YB-52 וה-XB-52 השני כללו יותר ציוד מבצעי, לבסוף המטוס טס לראשונה ב-15 באפריל 1952 עם "טקס" ג'ונסטון כטייס ניסוי.
טיסת הניסוי ארכה כשעתיים ו-21 דקות משדה בואינג אשר במחוז קינג בסיאטל, וושינגטון לבסיס חיל האוויר לארסון; ה-XB-52 הגיע אחריו ב-2 באוקטובר 1952. הפיתוח כלל 670 ימים במנהרת רוח ו-130 ימים של בדיקות אווירודינמיות ואווירו-אלסטיות.
לאחר שהמטוס עמד בתקנים ועבר את המבחנים הגדיל חיל האוויר את ההזמנה שלו ל-282 מטוסי B-52.
בואינג זכתה במכרז, והחלה לעשות שינויים בעיצוב לפי דרישת חיל האוויר, למשל, במקום תא טייס בו יושבים אנשי הצוות זה אחר זה, כבמטוס קרב, הוחלט ללכת על תא טייס בעיצוב רגיל של מפציץ בו הישיבה היא זה לצד זה למען תפעול יותר נוח שלו.
המטוס נועד לטוס בגובה רב, היכן שהאוויר דליל, כדי שיוכל להגיע במהירות של כ-850 קמ"ש למטרתו, לזהות אותה באמצעות מכ"ם ולהפציץ במגוון פצצות הנושאות נשק גרעיני.
המטוס מצטיין בטווח פעולה ארוך במיוחד, שתוכנן לאפשר לו להפציץ מטרות בעומק ברית המועצות ולחזור לבסיסו בארצות הברית.
במהלך מלחמת עיראק ביצעו מטוסי B-52 הפצצות בעיראק לאחר שהמריאו מבסיסם בבריטניה, באי גואם ואף בקליפורניה.
כאשר ה-B-52 נכנס לשירות התכוון הפיקוד האווירי האסטרטגי להשתמש בו כדי להרתיע ולנטרל את הצבא של ברית המועצות.
ככל שהגדילה ברית המועצות את יכולותיה הגרעיניות, הפכה לחשיבות אסטרטגית רבה להשמדה או "להתנגד" לכוחות שיספקו תקיפות גרעיניות (מפציצים, טילים וכו').
ב-1954 אישר הנשיא אייזנהאואר העדפה למטרות צבאיות על פני אזרחיות.
במהלך המלחמה הקרה ביצעו מטוסי B-52 ומפציצים אסטרטגיים אחרים של ארצות הברית סיורי התראה תחת שמות קוד.
המפציצים טסו בגובה רב סמוך לגבולות ברית המועצות כדי לספק יכולת תגובה ראשונה או פעולת תגמול מהירה במקרה של מלחמה גרעינית.
סיורים מוטסים אלו היוו מרכיב אחד בהרתעה הגרעינית של ארצות הברית, שיפעל למניעת פריצת מלחמה רחבת היקף בין ארצות הברית וברית המועצות תחת הרעיון של הרס מובטח הדדי.
במלחמת וייטנאם השתתפו מפציצים מסוג זה ב"הפצצות שטיח" כבדות, במהלכן הטילו אלפי טונות של פצצות במטרה לטהר שטחים מיוערים.
המטוס יוצר בכמה דגמים, והחדשים שבהם הותאמו לנשיאת חימוש מתקדם, לרבות טילי השיוט החדשים.
עד סוף המלחמה איבדו האמריקאים 31 מפציצי B52 מתוך ה-207 שהוקצו לגזרה, רובם מאש טילי קרקע-אוויר.
היו למטוסים הגדולים לא מעט היתקלויות עם מיגים, ובחלקן נפגעו; ובשני מקרים, מטוסי הקרב היו אלה שהופלו מאש מארבעת המקלעים שבזנב הסטרטופורטרס.
כמו כן, עשרה מטוסים אבדו בתאונות למיניהן.
תקיפות B-52 היו חלק חשוב במבצע "סופה במדבר".
החל מ-16 בינואר 1991 טסו מטוסי B-52G מבסיס חיל האוויר בארקסדייל, לואיזיאנה, תודלקו באוויר בדרך, ופגעו במטרות בעיראק, וחזרו לבסיס - מסע של 35 שעות ו-14,000 מייל (23,000 ק"מ) הלוך ושוב.
הטייסת קבעה שיא עבור משימת לחימה למרחקים ארוכים, ושברה את השיא שהחזיק בעבר מפציץ וולקן של RAF ב-1982. שבעת מטוסי ה-B-52 הללו טסו בגיחות הקרב הראשונות של מבצע "סופה במדבר", ירו 35 טילי AGM-86C CALCM והשמידו בהצלחה 85–95 אחוזים מהמטרות שלהם.
גם מטוסי B-52G הפועלים מבסיסי האוויר המלך עבדאללה בג'דה, ערב הסעודית, בסיס RAF Fairford בבריטניה, בסיס האוויר מורון, ספרד, והאי דייגו גרסיה באוקיינוס ההודי טסו משימות הפצצה מעל עיראק.
בהתחלה הטיסות היו בגובה נמוך אבל לאחר שלושת הלילות הראשונים, מטוסי B-52 עברו למשימות בגובה רב במקום זאת, מה שהפחית את היעילות וההשפעה הפסיכולוגית שלהם בהשוואה למשימות בגובה הנמוך שמילאו בתחילה.
במהלך המבצע מטוסי B-52 טסו כ-1,620 גיחות וסיפקו 40% מהנשק שהוטל על ידי כוחות הקואליציה.
מטוסי B-52 מילאו תפקיד גם במבצע "חופש עיראק", שהחל ב-20 במרץ 2003. בליל 21 במרץ 2003, מטוסי B-52H שיגרו לפחות 100 טילי AGM-86C CALCM לעבר מטרות בתוך עיראק.
שמו של המפציץ הפך לאייקון בינלאומי, ועל שמו נקראה להקת פופ ידועה (The B-52's), וכן קוקטייל אלכוהולי (B-52) ומשקה אנרגיה (B-52), כמו גם התסרוקת "Beehive", אשר קיבלה את שמה לאור הדמיון לצורת כוורת דבורים, אך כונתה גם "B-52" לאור הדמיון לחרטום הבולבוסי של המטוס המפציץ.
כשארצות הברית מעוניינת לאיים על מדינה אחרת בטרם הפעלת כוח צבאי, שליחת B-52 אל הזירה משמעו איום לפני השמדת ההגנה האווירית של האויב.
ה-B-52 אינו יכול לפעול בסביבה רוויה בטילי קרקע-אוויר ולכן הכנסתו לזירה משמעו שארצות הברית עומדת להשמיד את הגנות האוויר של המדינה המאוימת בטרם תשלח את ה-B-52 להפציץ.
B.E.12 היה מטוס בריטי דו-כנפי וחד מושבי מתקופת מלחמת העולם הראשונה בשימוש גיס התעופה המלכותי.
המטוס תוכנן על ידי "מפעל מטוסים רויאל".
B-52 הוא קוקטייל המוכר רשמית על ידי איגוד הברמנים הבינלאומי המורכב מ-20 מ"ל קלואה, 20 מ"ל בייליס ו-20 מ"ל גראן מרנייה הנמזגים בהצפה ובסדר עוקב אל כוס שוט בעלת תכולה של 60 מ"ל נוזל ולבסוף מתקבל קוקטייל בשכבות.
קיימות מכונות היכולות להכין בצורה אוטומטית קוקטייל B-52 וקוקטיילים שכבתיים אחרים בשניות אחדות.
אולם, מוזג מנוסה בדרך כלל מכין קוקטייל זה באופן ידני על ידי שימוש בכפית.
הכנת קוקטייל שכבתי, דוגמת B-52, מכונה "בנייה" או "הצפה".
ההצפה מתרחשת כתוצאה מהצפיפות היחסית בין הנוזלים השונים, הנובעת מהשוני במסה המולרית.
תחילה נמזג הקלואה לכוס, לאחר מכן יש למזוג באיטיות, על גבי כפית את הבייליס, תוך הקפדה על כך שהשכבה התחתונה לא תתערבב בשכבה השנייה הנמזגת מעליה ולבסוף יש למזוג באמצעות כפית את השכבה העליונה של ליקר גראן מרנייה.
הקוקטייל קרוי על שם הלהקה The B-52's (ולא ישירות על שם המפציץ B-52 סטרטופורטרס).
יש הנוהגים לשלהב את הקוקטייל (להצית את הקוקטייל) לפני ששותים.
מכיוון שגראן מרנייה אינו ניצת בקלות בטמפרטורת החדר, יש הנוהגים למזוג משקה בעל תכולת אלכוהול גבוהה מעל הגראן מרנייה.
יש להקפיד להשתמש בזכוכית חסינה להגשת קוקטייל בוער.
B*Witched היא להקת בנות אירית, שפעלה בשנים 1997–2002 ושבה לפעילות בשנת 2012. בלהקה חברות צמד התאומות אדל וקיווי לינץ', לינדסיי ארמאו ושייניד א'וקרול.
לעיקר הצלחתה זכתה הלהקה בשנים 1998–2002 בצפון אמריקה ובאירופה.
בתקופה זו הוציאה שני אלבומים ושמונה סינגלים.
ארבעת הסינגלים הראשונים של הלהקה, "C'est la Vie", "Rollercoaster", "To You I Belong" ו-"Blame It on the Weatherman" דורגו במקום הראשון במצעד הסינגלים הבריטי.
בשנת 2002, לאחר שמכרו למעלה מ-3 מיליון אלבומים ברחבי העולם, ננטשו הבנות על ידי חברת התקליטים שלהם.
זמן קצר לאחר מכן עזבה או'קרול את ההרכב והלהקה התפרקה.
בשנת 2006 הקימו האחיות לינץ' את הצמד Ms.
Lynch, שבמסגרתו הופיעו גם עם שירים שונים של B*Witched.
באוקטובר 2012 התאחדו בנות ההרכב במסגרת תוכנית הריאליטי הבריטית "The Big Reunion".
בעקבות הצלחת התוכנית שבה הלהקה לסיבוב הופעות ברחבי בריטניה.
במאי 2013 יצא שיר חדש של הלהקה, "Love and Money".
B.A.P (ראשי תיבות של Best Absolute Perfect; בקוריאנית: 비에이피, בעברית: בי.
איי.פי) הייתה להקת בנים מדרום-קוריאנית בת שישה חברים.
הלהקה פעלה תחת ניהולה של החברה TS אנטרטיינמנט מאז הקמתה ב-2011 ועד להתפרקותה בשנת 2019.
ב-26 בינואר 2012, הלהקה הוציאה את הסינגל הראשון שלה, "Warrior" ("לוחם") ולאחר מכן, בפברואר 2012, את אלבום הבכורה שלה, Warrior.
הקבוצה הוקמה והחלה את פעולות הקידום שלה בחצי השני של שנת 2011. תחילה ליהקו את יונג-גוק, אשר תפס את עמדת המנהיג של הלהקה.
הוא חתם על חוזה עם TS אנטרטיינמנט והוא הופיע בהופעת אורח בשיר "Going Crazy" של עמיתו מחברת התקליטים, סונג ג'יאון.
הוא עשה את הופעת הבכורה שלו כאומן סולו ב-11 באוגוסט 2011 עם השיר "I Remember" עם הופעת אורח של יו-סוב מהלהקה Beast.
החבר השני בלהקה הימצ'אן, יודע לנגן על מספר רב של כלי נגינה.
הוא היה החבר השני של הלהקה שהוצג לציבור באמצעות ליהוק שלו לתפקיד מנחה של תוכנית המוזיקה בטלוויזיה The Show.
ב-23 בנובמבר 2011 החבר האחרון שהוצג לציבור הוא זלו.
הוא ויונג-גוק חברו יחד לפרויקט משותף תחת השם Bang&Zelo והוציאו לאור את השיר בשם "Never Give Up".
בינואר 2012, הקבוצה כיכבה בתוכנית הריאליטי "Ta-dah, It's B.A.P", ששודרה בערוץ SBS MTV.
התוכנית התמקדה על האופן שבו ששת חברי הלהקה משחקים את תפקידם כחייזרים מכוכב אחר שפעלו ביחד כדי לעשות את הופעת הבכורה שלהם כקבוצת B.A.P ולפלוש לכדור הארץ כדי להציל את כוכב הלכת הגוסס שלהם, שנקרא מאטו.
ב-25 בינואר 2012 הקבוצה עשתה את הופעת הבכורה שלה עם הסינגל "Warrior", וערוץ MTV Korea תיאר אותו כ"חזק וכריזמטי".
בנוסף לכך, ננסי לי מ-Enews World כתבה "נראה כי B.A.P מתכוונת להבדיל את עצמה מקבוצות אלילי הבנים היפים שכרגע שולטים בעולם הקיי-פופ עם תדמית קשוחה של ילד רע, שמנפצים חלונות של מכוניות, בועטים אבק לאוויר, אתם יודעים, עושים מה שבנים עושים".
ב-3 בפברואר 2012 הסינגל הופיע במצעד בילבורד במקום ה-10 במצעד של אלבומי העולם.
בקוריאה, הסינגל מכר מעל 10,000 עותקים ביומיים מרגע הוצאתו לאור.
במרץ 2012, הלהקה הוציאה לאור את השיר "Secret Love".
ב-16 באפריל 2012, TS אנטרטיינמנט הודיעה כי הלהקה תעשה קאמבק עם אלבום חדש ב-27 באפריל.
הסינגל "Power" יצא לאור באפריל, כאלבום סינגל בעל אותו שם, Power.
עם הוצאתו לאור של האלבום, הוא מכר מכירה התחלתית של 30,000 עותקים.
האלבום התקבל בקהל המאזינים בצורה טובה מאוד וכמו אלבומם הראשון גם האלבום Power תפס את המקום ה-10 במצעד הבילבורד.
המיני אלבום הראשון של הלהקה היה,No Mercy, שהוצא לאור דיגיטלית ב-19 ביולי ופיזית יצא לאור ב-24 ביולי תחת TS אנטרטיינמנט.
ב-30 באוגוסט 2012, האלבום יצא לאור מחדש תחת השם, Crash יחד עם 2 שירים חדשים.
ב-23 באוקטובר הקבוצה הוציאה לאור את אלבום הסינגל השלישי שלה בשם Stop It, יחד עם קליפ וידאו בערוץ היוטיוב הרשמי של החברה.
2013: האלבום One Shot והופעת בכורה ביפן
בפברואר 2013 הלהקה הוציאה לאור יצירות מהאלבום, One Shot.
ב-21 בפברואר 2013, האלבום דורג מספר 1 במצעד בילבורד של מצעד אלבומי העולם.
ב-28 ביולי 2013, החברה הודיעה כי הקבוצה תוציא לאור אלבום חדש בשם, Badman ב-6 באוגוסט.
הסוכנות הוסיפה כי לתקופת הקידום של האלבום הזה הלהקה תופיע ותשיר שלושה שירים מהאלבום, "Coffee Shop", "Hurricane" ו"Badman".
במאי 2013, King Records, חברת התקליטים היפנית שבעבר החתימה אמנים כמו , החתימה את הלהקה.
הם הוציאו לאור את הקליפ וידאו הראשון שלהם ביפנית לסינגל, "Warrior" ופרסמו אותו בערוץ היוטיוב הרשמי ב-13 בספטמבר 2013, ואלבום הסינגל שלהם יצא לאור רשמית ב-9 באוקטובר.
הלהקה הוציאה לאור קליפ וידאו לסינגל השני שלהם ביפנים, שהוא גרסה יפנית לסינגל "One Shot".
הלהקה זכתה לשבחים רבים על היכולות שלהם גם לשיר וגם לעשות ראפ בשפה זרה.
2014: האלבום First Sensibility ותביעה נגד הסוכנות שלהם
באמצע ינואר 2014, הסוכנות אישרה את התכוניות לקאמבק של הלהקה עם האלבום סטודיו באורך מלא הראשון שלהם בשם, First Sensibility.
הסוכנות הודיעה כי האלבום כולל 13 שירים, ושיר הנושא של האלבום היה "(Angel) 1004" ושהלהקה תעשה את הופעת הקאמבק שלה ב-3 בפברואר.
עם הוצאתו לאור האלבום דורג גבוה במצעד בילבורד של אלבומי העולם, מה שהוכיח את הפופולריות הבינלאומית של הלהקה.
בקוריאה, האלבום דורג במיקום גבוה במצעדים החודשיים של גאון והאנטו לחודש פברואר.
אלבום זה העניק ללהקה את הפרס הראשון שלהם בתוכנית מוזיקה אי פעם בתוכנית Show Champion.
לאחר מכן הם זכו פעמיים נוספות בתוכניות מוזיקה, מה שהעיד על ההצלחה של השיר שלהם "(Angel) 1004".
הלהקה הוציאה לאור את הסינגל היפני השלישי שלהם בשם "No Mercy" ב-3 באפריל והוא דורג במקום השני במצעד אוריקון בשני מצעדים שונים.
לאחר תקופת קידום מוצלחת של השיר "(Angel) 1004", הלהקה החלה בסיבוב ההופעות שלה"B.A.P Live On Earth 2014 Continent Tour".
הסיבוב הופעות החל עם מופע סולו של יומיים בסיאול.
זה נחשב למופע הסולו השני של הלהקה בקוריאה תוך שנתיים מהופעת הבכורה שלהם.
קיימת הערכה כי 20,000 מעריצים בינלאומיים זכו ליהנות מהמופע בזמן אמת.
הם ערכו בסך הכול 23 מופעים בערים שונות במדינות כמו ארצות הברית, אסיה, אוסטרליה ואירופה.
במהלך הסיבוב הופעות שלהם, הלהקה הוציאה לאור שיר מיוחד עבור המעריצים שלהם בשם "B.A.P Unplugged 2014".
ב-11 באוגוסט, הלהקה הוציאה לאור את הסינגל היפני הרביעי שלהם "Excuse Me".
הסוכנות הודיעה ב-27 באוקטובר כי הם מבטלים את העצירה של הלהקה בסיבוב ההופעות שלהם בדרום אמריקה כדי לאפשר לחברי הלהקה לנוח ולאגור כוחות.
ב-27 בנובמבר 2014, נודע כי הלהקה הגישה תביעה נגד הסוכנות שלהם כדי לבטל את החוזה שלהם בטענה לתנאים לא הוגנים וחלוקת רווח לא הוגנת.
ביום שלמחרת, הסוכנות יצאה בהודעה לעיתונות כשהם מכחישים את הטענות שעלו נגדם, באומרם "כי לא היה דבר כזה של יחס לא הוגן לאמנים וכי אף חוזה של אמן לא כלל סעיפים לא הוגנים שעשויים להזיק לאמן".
אך, טענות הסוכנות נקראו תיגר כאשר חברי הלהקה פרסמו טענות נוספות הנוגעות לחוסר אחראיות וכי הלהקה שוקלת הגשת תביעה בטענה להוצאת דיבה.
2015: הגעה להסכם עם הסוכנות והודעה על קאמבק
ב-1 באוגוסט 2015, חברי הלהקה חזרו לעבוד עם הסוכנות שלהם כששני הצדדים הגיעו להסכמה.
ב-3 בספטמבר נודע כי הלהקה הולכת לעשות קאמבק לקראת סוף שנת 2015.
תאריךערוץשם התוכניתהערות 2012 SBS MTV Ta-Dah!
B-37 הייתה צוללת מסדרת פוקסטרוט (פרויקט 641) בצי הצפוני של הצי הסובייטי.
ב-11 בינואר 1962 הצוללת נקשרה בבסיס הצי לצורכי תחזוקה ובדיקת הטורפדו, כאשר כל הדלתות האטומות למים פתוחות.
שרפה פרצה במדור הטורפדו ככל הנראה כתוצאה מגז מימן שהוצת מציוד אלקטרוני.
כל 11 הטורפדו התפוצצו בעקבות החום.
הצוללת הושמדה מיד כאשר כל הצוות על סיפונה, למעט 2 קצינים שהיו מחוץ לצוללת.
הצוללת S-350 הייתה קשורה ליד ה-B-37 ונפגעה קשות מהפיצוץ וכמה אנשים מכלי שיט אחרים מהמספנה נהרגו.
בואינג B-47 סטרטוג'ט היה מפציץ אמריקאי אסטרטגי כבד, ארוך טווח, המונע באמצעות שישה מנועים וטס במהירות תת קולית.
תכנונו החל לקראת סוף מלחמת העולם השנייה וייעודו העיקרי היה הטלת פצצות גרעיניות בשטח ברית המועצות, תוך טיסה בגובה רב, אשר תאפשר למפציץ לחמוק ממטוסי יירוט ומערכות הגנה אווירית.
הוא נכנס לשירות בשנת 1951, בחיל האוויר האמריקאי ובפיקוד האוויר האסטרטגי, והיה עמוד השדרה של פיקוד האוויר האסטרטגי עד שנות ה-60 המוקדמות, ויצא משירות כמפציץ בשנת 1965. הוא המשיך לשרת עד שנת 1969 כמטוס צילום, ועד לשנת 1977 שימש לבדיקת אקלים ומזג אוויר.
בסוף מלחמת העולם השנייה פתח חיל האוויר האמריקאי במכרז לפיתוח מפציץ סילוני ראשון.
טכנולוגיית הסילון הייתה בראשיתה ומנועי הסילון היו בוסריים, וגם המתקדמים שבהם היו חלשים מאוד וזוללי-דלק.
החברות קונבייר, נורת' אמריקן, בואינג ומרטין נגשו למכרז.
בעוד המתחרות הלכו על עיצוב פשטני: גוף דק יחסית, כנפיים ישרות ועליהן כמה וכמה מנועים בתוך תאים מרובעים גדולים.
בואינג לקחה מספר חידושים מתעשיות התעופה הגרמניות כמו כנפיים משוכות לאחור.
ברבות הימים, אומצה התצורה הזאת במטוס הנוסעים הסילוני הראשון של בואינג, ולאחר מכן - כמעט בכל מטוס סילון גדול שהוא.
ב-1951 נכנס המטוס לשירות פיקוד ההפצצה האסטרטגי של חיל האוויר האמריקאי.
ארצות הברית רצתה לאיים על ברית המועצות, ולהציב את המפציצים קרוב למדינות הגוש הסובייטי.
עם זאת, באמצע שנות ה-50 התוכנית נזנחה.
בואינג ייצרה יותר מאלף מטוסים, לברית המועצות כבר היו באותו שלב טילי נ"מ ראשונים שמסוגלים להגיע אליו, ומטוסי המיג 17 החדישים היוו גם הם איום.
לאור זאת, קיבל ה-B-47 פרופיל משימה חדש: כעת היה עליו לטוס בגובה נמוך, כך שרכסי הרים יסתירו את המטוסים מהמכ"מ הסובייטי.
לאחר החדירה לשטח אויב, הוא יתקרב לאזור המטרה ואז ינסק בבת אחת וישחרר את הפצצות; המפציץ יבצע תמרון לולאה ויברח, בעוד פצצות האטום מחסלות את היעד.
אלא שהמטוס כלל לא תוכנן לאווירובטיקה או לטיסה נמוכה ממושכת.
תוך כמה חודשים התרחש מספר רב של תאונות: במטוס אחד התפרקו שתי הכנפיים; מטוס אחר היה בדרך למפגש עם מטוס תדלוק, והתפרק באוויר רגע לפני שהתחבר לצינור הדלק; עוד ועוד מפציצים נשברו באוויר.
לפעמים נפלו המנועים מן הכנפיים, לפעמים קרס הזנב, לפעמים התפורר המטוס כולו כמעט בבת אחת.
בין 1956 ל-1958 אבדו כך חמישים ושמונה מטוסים על צוותיהם.
הסיבה הייתה עייפות החומר, שכן המטוסים נחשפו לעומסי מבנה עצומים.
בעקבות כל אלה, הוחלף ה-B47 לבסוף ב-B-52 סטרטופורטרס.
עם השנים אספו חוקרים פיסות מידע שהותרו לפרסום ולחברו אותן חומרים מודלפים על מנת ללמוד את היקפי האבידות האמיתיים: נראה כי עד שהוצא המטוס משירות ב-1969, אבדו בתאונות 203 כלים מתוך 2,032 שנבנו, ונהרגו 464 אנשי צוות (באוויר ועל הקרקע), וזאת מבלי שהמפציץ השתתף במלחמה כלשהי.
גרסת סיור שלו, RB47, ביצעה גיחות צילום רבות (במהלכן הופלו כמה וכמה מטוסים).
B-Sides (בעברית: צדדי ב'; ידוע גם כ-Let Go: B-Sides) הוא אלבום אוסף של הזמרת-יוצרת הקנדית, אבריל לאבין.
אלבום האוסף יצא לאור בדצמבר 2001, על ידי חברת התקליטים אריסטה רקורדס.
אלבום זה כולל אוסף של דמואים ושירים שלא נכנסו לאלבום הבכורה שלה.
השירים נכתבו והופקו בהנהלת נטוורק בלוס אנג'לס על ידי לאבין עצמה, צמד המפיקים דה מטריקס והכותב קליף מגנס.
אלבום זה נוצר לאחר שהחברה בה חתומה לאבין אריסטה שלחה אותה לנטוורק בניסיון להתאים את תדמיתה ואת קולה לשוק הרחב.
אף על פי שלאבין הוציאה את אלבום הבכורה שלה דרך אריסטה רקורדס, היא המשיכה להיות מנוהלת על ידי נטוורק.
באלבום האוסף יש מספר שירים שנמצאים באלבום הבכורה אך בגרסאות שונות:
השיר "I Don't Give" הוא למעשה השיר "Complicated" אך בגרסה הלא מצונזרת שלו.
השיר "Get Over It" הוא למעשה השיר "Sk8er Boi".
השיר "Take Me Away" אמנם לא נכנס לאלבום הבכורה שלה אך הוא נכנס לאלבומה השני בגרסה אחרת.
B-Fresh היא רשת בינלאומית של חנויות ודוכני משקאות המציעה תה בועות, שייקים, יוגורט וקעריות סמודי.
ביוני 2024 הפעילה הרשת 105 סניפים בארצות הברית, בריטניה וישראל.
התפריט כולל מגוון משקאות המבוססים על פירות וירקות, סופר פוד, פניני טפיוקה וכדורי פרי בבישול מולקולרי, לצד קעריות אסאי עם תוספות לבחירה (גרנולה, פרי העונה, טפיוקה וכדורי פרי) וחטיפים.
בנוסף מושקות מהדורות עונתיות של משקאות.
Empire הוא האלבום השלישי של הרכב הטראנס הישראלי אינפקטד מאשרום.
באלבום ניכר שינוי בסגנון ההרכב: סגנון הטראנס נטה לכיוון ה"קלאב טראנס", בזמן שמשתלבים בו סגנונות מוזיקה שונים, מג'אז ועד אמביינט ומוזיקה קלאסית.
האלבום משלב סגנונות שנחשבו לחדישים בשנים אלו כאשר סגנונות הטראנס ה"קלאסי" והקלאב טראנס שנחשבו לבעלי B.P.M.
(מקצב הפעימות לדקה - מפעם) גבוה יותר נכנסו לתודעה, ומכאן שם האלבום - משחק מילים של האותיות B.P.M עם העובדה שבשנים אלו הטראנס הישראלי היה בשיאו ונפוץ מאוד בכל רחבי העולם - "הממלכה" (Empire) היא ממלכת הטראנס - ישראל.
האלבום הגיע למעמד של אלבום זהב, ומכיוון שסגנונו מותאם למועדונים החל ההרכב להופיע גם במועדוני לילה ולא רק במסיבות טבע כמו שעשה ההרכב עד ליציאת האלבום הזה.
הטראק B.P.Empire מכיל דגימת קול מהסרט גוסט דוג: דרכו של סמוראי (1999).
הטראק Noisemaker מכיל דגימת קול מהסרט נשמות תועות (2000, בכיכובה של וינונה ריידר).
B68 טופטיר הוא אחד ממועדוני הכדורגל הידועים באיי פארו, והוקם בשנת 1962. מועדון הכדורגל ממוקם בכפר הקטן טופטיר שבאי אסטורוי, אחד האיים המרכיבים את איי פארו.
מגרשה הביתי של הקבוצה הוא אחד משני המגרשים של קבוצות הפרמייר-ליג של איי פארו העשוי משטח דשא טבעי.
סגל הקבוצה מורכב כולו משחקנים מקומיים וכך גם הצוות המקצועי, אם כי בעבר אימנו את הקבוצה מאמנים זרים, בעיקר מאיסלנד, דנמרק ושוודיה.
ב-1980 העפיל המועדון לליגה העליונה לראשונה וזכה לאחר מכן בשלוש אליפויות: ב-1984, ב-1985 וב-1992. בשנת 1995 המועדון הגיע בפעם היחידה בתולדותיו לגמר הגביע של איי פארו.
מתחילת שנות האלפיים איבד המועדון את יכולתו הקודמת ומאז הוא מתאפיין בחוסר יציבות.
בשנים 2004, 2006, 2012 ירד לליגה השנייה של איי פארו ושיחק בה עונה אחת, אותה סיים במקום הראשון ועלה לליגת העל של איי פארו.
הישגי השיא שלו מאז 1995 הם הגעה למקום הרביעי בעונת 2009 וזכייה בגביע הליגה השנייה (גביע FSF) ב-2005. חוסר היציבות מתאפיין גם בהחלפה תכופה של מאמנים, כאשר בשנים 2000–2012 הוחלפו 14 מאמנים.
הקבוצה החלה את הופעותיה האירופיות במוקדמות ליגת האלופות בעונת 1993/94 אז הוגרלה בשלב המוקדם הראשון נגד קבוצת דינמו זאגרב מקרואטיה אך הפסידה בתוצאות 0–6 ו-0–5 והודחה מהמפעל.
הקבוצה חזרה למפעלים האירופיים רק בגביע האינטרטוטו בעונת 1996, אז הוגרלה בשלב הבתים המוקדם ביחד עם קבוצות ל.א.ס.ק.
לינץ מאוסטריה, ורדר ברמן מגרמניה, אפולון לימסול מקפריסין ויורגודן משוודיה, הפסידה לכל ארבע הקבוצות הללו והודחה מהמפעל בשנית.
הקבוצה חזרה לגביע האינטרטוטו בעונת 2001, אז הוגרלה בשלב הראשון מול קבוצת
לוקרן מבלגיה, הפסידה לה בסיכום שני המשחקים והודחה מהמפעל.
בעונת 2002 חזרה הקבוצה לגביע האינטרטוטו ושיחקה בשלב הראשון מול קבוצת סנט גאלן משווייץ, אך הפסידה לה בשני המשחקים 1–5 ו-0–6 והודחה מהמפעל.
הקבוצה שיחקה בפעם האחרונה במפעל אירופי במוקדמות גביע אופ"א בעונת 2004/05 והוגרלה נגד קבוצת ונטספילס מלטביה בסיבוב הראשון אך הפסידה לה בשני המשחקים והודחה מהמפעל.
B3 (בפורטוגזית: B3 - Brasil Bolsa Balcão S.A; בעבר: Bovespa או Bolsa de Valores de São Paulo) היא בורסה לניירות ערך הפועלת בעיר סאו פאולו שבברזיל.
80% מנפח המסחר בשוק ניירות הערך באמריקה הלטינית מתנהל בבורסת סאו פאולו.
ב-8 במאי 2008 התמזגו הבורסה לניירות ערך של סאו פאולו (Bovespa) והבורסה הברזילאית לסחורות ולעסקאות עתידיות (BM&F), ושמן המשותף כעת הוא "BM&F Bovespa".
בורסה זו קשורה לכל בורסות ניירות הערך בברזיל, ביניהן גם הבורסה לניירות ערך בריו דה ז'ניירו (BVRJ), בה נסחרות איגרות חוב ממשלתיות בלבד.
האינדקס החשוב במסחר בבורסת סאו פאולו הוא אינדקס IBovespa, המשקלל 50 מניות מובילות.
בין חברות מובילות אלה - אמבראר, יצרנית מטוסים ברזילאית, שלישית בגודלה בעולם; ופטרוברז, חברת הנפט הברזילאית, מובילה עולמית בתחום קידוחים עמוקים באוקיינוס, שבסוף שנת 2007 איתרה כיסי נפט נרחבים למול חופי ריו, העשויים להפוך את ברזיל ליצואנית נפט מסדר גודל של ערב הסעודית או ונצואלה.
נכון לאוקטובר 2022, נסחרו בבורסת סאו פאולו 475 חברות.
ב-7 ליוני 2021, עם תום יום המסחר, הגיע אינדקס iBovespa לשיא של 130,776 נקודות.
בבורסה בסאו פאולו נסחרות חברות ישראליות בודדות כמו גזית גלוב.
שירותי B144 של בזק כוללים את שירות המדריך העסקי (b144.co.il) באינטרנט, שירות המוקד הקולי 144 והאפליקציה הסלולרית.
השירות מאפשר קבלת מספרי טלפון וכתובות של כל העסקים וכל האנשים בישראל.
האתר כולל בתוכו גם שירותי מפה, איתור מיקוד, ועוד.
144 - שירות המוקד הקולי
השירות החל את דרכו בשנותיו הראשונות כמוקד שירות טלפוני בו טלפנים קישרו את הפונה ליעד המבוקש ובהמשך שודרג ומסר מספרי טלפון באופן ידני באמצעות כרטיסיות.
במהלך שנות ה-80 הופעלו המערכות הממוחשבות הראשונות לאיתור מספרי טלפון של אנשים פרטיים ועסקים.
בשנת 1989 שונה מספר הטלפון של מוקד המידע מ-14 ל-144. במהלך שנות ה-90 הופעלה מערכת ממוחשבת למסירת המספרים על ידי כרוז, כפי שהיא מופעלת כיום.
במקביל, שודרגו תשתיות המוקד והופעלו שירותים משלימים נוספים כדוגמת: "שירות השלמת שיחה" המהווה קישור למספר טלפון.
מוקד 144 פועל 24 שעות ביממה כל השנה, למעט יום הכיפורים.
השירות הטלפוני של 144 הוא בתשלום, להבדיל מאתר B144, המשרת בחינם מיליוני גולשים.
שיפורים טכנולוגיים במוקד 144 וחדירת האינטרנט
האימוץ הגובר של הקדמה הטכנולוגית ובפרט השימוש ברשתות האינטרנט והסלולר, יצרו ביקוש רב לפלטפורמה נגישה, מיידית וחינמית עבור הגולשים.
כתוצאה מכך, בתחילת שנות ה-2000 בזק הפעילה את מדריך 144 המקוון.
האתר העניק את שרותי 144 ללא תשלום, אך התבסס על טכנולוגיה ותיקה.
חשיבותו של האתר המאוחד התמקדה בכך שהוא כלל לראשונה את מספרי הטלפון של כל מפעילות התקשורת הסלולריות והמפ"א (מפעיל פנים ארצי).
במקביל להשקת אתר B144 לבירור מספרי טלפון של עסקים ואנשים כאחד, הושק שירות ללקוחות העסקיים תחת B144 המדריך העסקי.
B144, המדריך העסקי של בזק, מתאפיין במנוע חיפוש עסקים ומאגר רשומות של עסקים המעודכן ידנית על ידי בזק באופן שוטף ויומיומי, באמצעות מידע המגיע מכל חברות הטלפוניה.
המדריך מאפשר חיפוש עסקים, אנשים, קבוצות מיקוד, גופי ממשל וגופים לא ממשלתיים על בסיס מיקום, דירוג ביקורות, זמינות ועוד.
החל משנת 2009 אתר B144 מועבר גם באמצעות יישומון בסלולר שפותח על מנת לאתר בקלות ובמהירות עסקים, אנשים ומפות.
בשנת 2011 שילבה בזק מערכת מפות מתקדמת בתוך האתר.
החל משנת 2012, B144 משתמשת באפליקציית וייז (Waze) כשירות עזר לניווט עבור גולשי האתר, שירות שמאפשר להם לקבל הוראות הגעה ישירות ליעד שלהם.
כדי לקדם את מדריך העסקים שלה, B144 עושה שימוש באסטרטגיית קידום אורגני וממומן ב-Google, לצד כלים מקוונים שונים, ביניהם: מחירונים, קופונים, המלצות ודירוגים ועוד.
כל אלה מאפשרים לבזק להבטיח חשיפה רחבה יותר לבעלי עסקים המפרסמים באתר, תוך כדי שימור חוויית גלישה ידידותית למשתמשי הקצה.
לצד פרסום פרטי העסק הבסיסיים באתר, יכול בעל עסק לרכוש חבילות פרסום שונות, באמצעות סוכנות הדיגיטל של B144 :B144 דיגיטל.
B144 דיגיטל מבית בזק, סוכנות הדיגיטל של B144, מספקת פתרונות מלאים של פרסום באינטרנט לעסקים קטנים ובינוניים בישראל.
החבילות של B144 דיגיטל כוללות קידום ממומן בגוגל ובפייסבוק, פרסום בB144 וברשת האתרים של B144, הקמת דפי נחיתה, הקמת אתר, הקמת חנות מקוונת, דף עסקי בגוגל, דף פייסבוק עסקי, קידום בטאבולה, שירות מענה קולי לעסקים ועוד.
B144biz, האתר של B144 דיגיטל, מספק בנוסף לחבילות הפרסום, מידע רב וטיפים בתחום השיווק הדיגיטלי לעסקים, באמצעות מומחי השיווק הדיגיטלי של החברה ואורחים ידועי שם.
בלוג המומחים של האתר מציג מאמרים, סרטוני וידאו, סיפורי הצלחה ומדריכים אינפורמטיביים, במטרה לשפר את יכולות השיווק של בעל העסק, ברשת ומחוצה לה.
מידע זה פתוח ונגיש לכלל הגולשים.
BA-64 היא שריונית שפותחה בברית המועצות ושימשה בצבא האדום במהלך מלחמת העולם השנייה.
השריונת בעלת הנעה 4X4, ושימשה בעיקר למטרות סיור וקישור.
ה-BA-64 שירת בצבא ברית המועצות החל מ-1942 עד לשנות ה-60, כאשר סך בכל נוצרו בסביבות ה-9,100 כלים מהגרסאות השונות של ה-BA-64.
עד לפיתוח ה-BA-64 בשנת 1942, הרכבים המשוריינים הקיימים בצבא ברית המועצות כמו ה-BA-20 היו מיושנים, בעלי מיגון קל מדי אשר לא עמדו בסטנדרטים של מלחמת העולם השנייה כאשר נאלצו להתמודד עם הרק"ם הגרמני.
עבודת הפיתוח על ה-BA-64 החלה ביולי 1941, חודש בלבד אחרי פלישת הצבא הגרמני לברית המועצות במבצע ברברוסה כאשר עלה צורך מיידי בפיתוח רק"ם סיור קל שיעמוד בסטנדרטים העדכניים.
פיתוח ה-BA-64 נעשה על ידי חברת גא"ז שנשענה על רכב השטח GAZ-64 ובהשראת המשוריינים הגרמנים שהצבא הרוסי פגש בשדה הקרב, במיוחד ה-Sd.Kfz.
222, ממנו נפל כלי אחד שלל והגיע לחברת GAZ.
ב-9 בינואר 1942 חברת גא"ז הפיקה אב טיפוס ראשון לרכב המשוריין בשם הראשוני שלו: אובייקט 64-152. ב-14 במרץ 1942, לאחר ניסויי שטח של הצבא ומספר תיקונים, התקבל הכלי לצבא הסובייטי בשם BA-64 כאשר כבר ביולי באותה השנה הגיעו הכלים הראשונים לחזית המזרחית לטבילת אש ראשונה.
ה-BA-64 הוכיח את עצמו בשדה הקרב כרכב סיור אמין בעל רמת מיגון טובה, במיוחד הוכיח את עצמו ה-BA-64 בלחימה אורבנית, זאת הודות לזווית ההגבהה הגבוהה של המקלע שהיה מסוגל להגיע לקומות העליונות של מבנים.
BA-64: הדגם הראשוני המבוסס על רכב השטח GAZ-64 אשר שימש כרק"ם סיור.
BA-64B: גרסה המבוססת על ה-GAZ-67 בעלת שדרוגים למערכת ההינע ובולמי הזעזועים, כמו גם שיפור במיגון הצדדי.
BA-64V: גרסה אשר שימשה להתניידות על גבי מסילות רכבת.
BA-64G: גרסה שפותחה כדי לשלב התניידות רגילה (כבישים ושטח) ונסיעה על גבי מסילות רכבת, לשם כך הותקנו ארבע גלגלי רכבת, אחד לצד כל צמיג והכלי היה מסוגל לעבור מהצמיג לגלגל הרכבת כאשר היה צורך בכך.
BA-64D: גרסה בעלת צריח משופר ומחוזק על מנת להרכיב את המקלע הכבד DShK בעל קליבר של 12.7 מ"מ.
BA-64E: גרסת הכלי שפותחה כדי להסיע מספר גדול יותר של לוחמים, כך על ידי בנייה מחדש של החלק האחורי של הכלי הורחב מספר הלוחמים בצוות ל-6.
BA-64Z: גרסה להתניידות בתנאי שלג בה הוחלפו הצמיגים במערכת של זחלים בחלק האחורי ומגלשיים בחלק הקדמי.
בוב ריי סימונס ג'וניור , הידוע בשם הבמה שלו B.o.B, הוא ראפר, זמר ומפיק מוזיקלי אמריקאי.
הוא התפרסם ברחבי העולם כשהוציא את סינגל הבכורה שלו "Nothin' on You", הסינגל הגיע למקום הראשון במצעד הבילבורד הוט 100 ובמצעד הסינגלים הבריטי.
גם הסינגל השני שלו, "Airplanes", הגיע למקום הראשון במצעד הבריטי, ובמצעד הבילבורד הוט 100 הגיע הסינגל למקום השני.
בובי ריי סימונס ג'וניור נולד ב-15 בנובמבר 1988 בווינסטון סיילם בצפון קרוליינה.
פחות מחודש לאחר לידתו עברה משפחתו לדקטור שבג'ורג'יה.
בבית הספר היסודי והתיכון ניגן סימונס בחצוצרה בתזמורת בית הספר.
סימונס הפסיק את לימודיו לטובת קריירה מוזיקלית, אף על פי שהוריו רצו שימשיך בלימודיו.
כנער הושפע סימונס מההיפ הופ מאטלנטה, ושם הבמה שלו לקוח משירם של הצמד אאוטקאסט - "B.O.B." (Bombs Over Baghdad).
בשנים 2007 ו-2008 הוציא B.o.B שני מיני-אלבומים שנקראו "Eastside" ו-"12th Dimension", חלק מהשירים שהופיעו במיני האלבומים הופיעו מאוחר יותר באלבום הבכורה של B.O.B.
אלבום הבכורה של B.o.B, "B.o.B Presents: The Adventures of Bobby Ray", תוכנן לצאת ב-25 במאי 2010, אך בעקבות הצלחתו הרבה של הסינגל הראשון מהאלבום, "Nothin' on You", שיצא ב-2 בפברואר, הוחלט להקדים את יציאת האלבום כולו ל-27 באפריל.
ב-23 במאי הגיע השיר "Nothin' on You" למקום הראשון במצעד הבילבורד הוט 100.
עוד בטרם יצא האלבום, ב-13 באפריל, יצא סינגל נוסף: "Airplanes", בו משתתפת גם הזמרת היילי ויליאמס.
הסינגל הצליח גם הוא ברחבי העולם והגיע למקום הראשון במצעד הבריטי ולשני במצעד הבילבורד הוט 100.
ב-27 באפריל אכן יצא האלבום, וכבר בשבוע הראשון ליציאתו הגיע למקום הראשון במצעד הבילבורד 200, וב-29 במאי הגיע האלבום למקום הראשון במצעד האלבומים הבריטי.
בסך הכל מכר האלבום בארצות הברית למעלה מחצי מיליון עותקים, והגיע למעמד של אלבום זהב.
מהאלבום יצא גם הסינגל "Magic" שהופץ ברחבי העולם, אך למרות הצלחתו לא הצליח לשחזר את הצלחת קודמיו והגיע למקום העשירי בהוט 100 ולמקום ה-16 בבריטניה.
בשנת 2012, הוציא את השיר "Both of Us" ביחד עם טיילור סוויפט.
נכון לשנת 2017, הונו של B.o.B מוערך בכ־8 מיליון דולר.
B.o.B מאמין בתאוריות קשר שונות ומכניס אותן לשירים שלו, ומדבר עליהן ברשתות החברתיות ובראיונות.
הוא מאמין בין היתר בתאוריית הקשר על זיוף הנחיתה על הירח, במודל הארץ השטוחה, ובמעורבות הממשל האמריקני בפיגועי 11 בספטמבר.
השיר "Flatline" שהוציא לאור בשנת 2016 מכיל אמירות אנטישמיות.
הוא מבקש מהמאזינים לקרוא על מכחיש השואה דייוויד אירווינג, ונאמר בו: "סטלין היה הרבה יותר גרוע מהיטלר, וזו הסיבה שהפוטוס חובש כיפה." הליגה נגד השמצה גינתה התבטאויות אלה ואמרה שהן מזכירות את תאוריית הקשר על ממשלת הכיבוש הציונית.
החל משנת 2010 B.o.B זכה והיה מועמד למספר פרסים:
פרסי גראמי - B.o.B מועמד לחמישה פרסים בטקס גראמי ה-53 (הקרוב).
פרסי המוזיקה האמריקאית - היה מועמד 3 פעמים.
פרסי ה-BET - היה מועמד 3 פעמים, ועוד 7 פעמים בפרסי ההיפ הופ של ה-BET.
פרסי המיוזיק וידאו של ה-MTV - היה מועמד 7 פעמים.
B.o.B Presents: The Adventures of Bobby Ray (B.o.B מציג: הרפתקאותיו של בובי ריי) הוא אלבום הבכורה של הראפר האמריקאי B.o.B, האלבום יצא ב-27 באפריל 2010.
כבר בשבוע הראשון ליציאתו הגיע האלבום למקום הראשון במצעד האלבומים של הבילבורד הבילבורד 200.
מהאלבום יצאו חמישה סינגלים, שניים מתוכם, "Nothin' on You" ו-"Airplanes", זכו להצלחה עולמית והגיעו להישגים גבוהים במצעד הבילבורד הוט 100 והמצעד הבריטי, והאלבום עצמו היה מועמד לפרס בקטגוריה "אלבום הראפ הטוב ביותר".
בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-189 ברשימת 1000 האלבומים הטובים ביותר לשנת 2010.
B.E.2 היה מטוס בריטי דו-כנפי ודו מושבי מתקופת מלחמת העולם הראשונה בשימוש גיס התעופה המלכותי.
המטוס תוכנן על ידי ג'פרי דה האבילנד ויוצר ב"מפעל מטוסים רויאל".
שריונית BA-10 היא רכב קרבי משוריין שפותח בברית המועצות בשנת 1938 והיה בשימוש בצבא האדום עד לשנת 1945. לפי הסיווג לשריוניות שהונהג בצבא האדום, הוגדרה BA-10 כשריונית בינונית.
BA-10 פותח בשנת 1938 במשרד תכנון של מפעל "איז'ורסקי" הנמצא במחוז לנינגרד.
היא הייתה למעשה דגם מתקדם של השריונית BA-3, אשר נבנתה על בסיס מרכב של משאית 2 טון מדגם GAZ-AAA, תוצרת חברת גא"ז.
שריונית BA-10 הייתה בעלת הנעה 4X6. היא מוגנה בלוחות שריון משופע בעובי עד 10 מ"מ.
חימוש השריונית כלל תותח בקוטר 45 מ"מ, שהותקן בצריח המסתובב ושני מקלעי 7.62 מדגם DT.
צוות של השריונית הורכב מ-4 לוחמים: מפקד, תותחן, מפעיל רדיו (אשר תפקד גם כמקלען) ונהג.
כדי לשפר את עבירות הרכב כל שריונית כללה בסט הכלים שלה זוג זחלים מתפרקים.
במידת הצורך היה ניתן להפוך את הרכב לזחל"מ על ידי הרכבת הזחלים על 4 הגלגלים האחוריים שלה.
השריונית יוצרה בשנים 1938–1941 במפעל איז'ורסקי בלבד ב-3 דגמים עיקריים:
השיפורים התבטאו בהתקנת מכלי דלק בנפח גדול יותר לעומת הדגם הראשון ובשינויים במיקום מכשיר הרדיו וכלי עבודה בתוך החלל הפנימי של הרכב.
BA-10ZhD – בדגם זה הגלגלים של הרכב הותאמו לנסיעה על פסי הרכבת.
בסך הכול יוצרו 3,392 רכבים מכל הדגמים, מה שהפך את BA-10 לשריונית בינונית הכי נפוצה בצבא האדום.
השימוש הקרבי הראשון בשריוניות BA-10 היה בקרב חלקין גול בשנת 1939. השריוניות השתתפו בכל הקרבות והמבצעים של הצבא האדום בשנים 1939–1941 – הן במשימות סיור והן במשימות תקיפה.
רוב השריוניות אבדו בקרבות עם הגרמנים כבר בשנת 1941. את תפקידם כרכבי סיור תפסו טנקים קלים T-60 וT-70.
האזור היחיד, בו שריוניות BA-10 "שרדו" עד לאמצע שנת 1943 הייתה העיר לנינגרד, בה באחד ממפעלי הרכב בוצע תיקון והרכבה של BA-10 משריוניות פגועות.
הצבא הפיני והצבא הגרמני השתמשו בשריוניות BA-10, שנפלו שלל לידיהם, כרכבי שיטור ואבטחה בשטחים הכבושים.
נכון להיום מספר BA-10 ששרדו מוצגים במוזיאון השריון בעיר פרולה, פינלנד ובמוזיאונים בתחום רוסיה.
שריונית BA-20 היא רכב קרבי משוריין שפותח בברית המועצות ב-1934 והיה בשימוש הצבא האדום עד לשנת 1945. לפי הסיווג לשריוניות שהונהג בצבא האדום, הוגדרה BA-20 כשריונית קלה.
BA-20 פותחה בשנת 1934 במשרד תכנון של חברת גא"ז.
היא נבנתה על בסיס מרכב של מכונית GAZ-M1 שהייתה בעלת הנעה 2X4. היא מוגנה בלוחות שריון משופע.
עובי לוחות השריון הקדמי 9 מ"מ, ועובי לוחות שריון הצד 6 מ"מ.
עובי שריון צריח הרכב – 9 מ"מ.
חימוש השריונית כלל מקלע 7.62 מדגם DT, שהותקן בצריח המסתובב.
צוות השריונית הורכב משני אנשים – מפקד (שתפקד גם כמקלען) ונהג.
בדגם המשופר (BA-20M) התווסף איש צוות שלישי – קשר.
השריונית יוצרה בשנים 1936 – 1942 במפעלי חברת גאז בשלושה דגמים עיקריים:
השיפורים התבטאו בהתקנת מכלי דלק בנפח גדול יותר לעומת הדגם הראשון ובהתקנת מכשיר קשר מתקדם יותר.
בעקבות השינוי במכשיר הקשר הוגדל צוות השריונית ל-3 אנשים.
בעקבות השינויים משקל הרכב עלה ל-2.62 טון.
BA-20ZhD – בדגם זה הותאמו גלגלי הרכב לנסיעה על פסי הרכבת.
בסך הכול יוצרו 2,114 רכבים מכל הדגמים.
השימוש הקרבי הראשון בשריוניות BA-20 היה בקרב חלקין גול בשנת 1939. השריוניות השתתפו בכל הקרבות והמבצעים של הצבא האדום בשנים 1939–1941 כרכבי סיור או רכבי פיקוד.
רוב השריוניות אבדו בקרבות עם הגרמנים כבר בשנת 1941. ביחידות הצבא האדום שהיו מוצבות במזרח הרחוק של ברית המועצות (ולכן לא השתתפו במלחמה עם הגרמנים) שריוניות BA-20 המשיכו לשרת עד לסוף שנת 1945 ואף נעשה בהן שימוש במהלך הקרבות עם הכוחות היפנים בסין ובקוריאה.
הצבא הגרמני והצבא הרומני השתמשו בשריוניות BA-20, שנפלו שלל לידיהם, כרכבי שיטור ואבטחה בשטחים הכבושים.
הצבא הפיני השתמש בכ-20 שריוניות BA-20 (גם הן רכבי שלל שנלקחו מהצבא האדום) כרכבי פיקוד עד לשנת 1957. אחד מן הרכבים הללו מוצג כיום במוזיאון השריון בעיר פרולה, פינלנד.
B36 טורסהאבן (בפארואזית: Bóltfelagið 1936 Tórshavn) הוא מועדון כדורגל, מהעיר טורסהאבן שבאיי פארו.
המועדון זכה ב-10 אליפויות וב-6 גביעים והגיע לגמר הגביע של איי פארו 13 פעמים נוספות.
המועדון נוסד בשנת 1936 ושיחק בליגת העל של איי פארו משנת 1942 השנה שבה נוסדה הליגה ועד לשנת 1984 ברציפות.
בשנת 1946 זכה באליפות הראשונה.
בשנת 1948 זכה באליפות השנייה ובשנת 1950 זכה באליפות השלישית.
בשנת 1959 הגיע בפעם הראשונה לגמר הגביע של איי פארו והפסיד לקבוצת הבנר בולטפלאג.
בעונה זו זכה באליפות הרביעית.
בשנת 1961 הגיע לגמר הגביע בפעם השנייה והפסיד לקבוצת טבורוירי.
בשנת 1962 זכה באליפות החמישית.
בשנים 1963, 1964 הגיע לגמר הגביע והפסיד לקבוצת הבנר בולטפלאג.
בשנת 1965 זכה בגביע של איי פארו בפעם הראשונה.
בשנת 1967 הגיע לגמר הגביע והפסיד לקבוצת קלאקסוויק.
בשנים 1968, 1969, 1972 הגיע לגמר הגביע והפסיד לקבוצת הבנר בולטפלאג.
בשנת 1984 ירד מליגת העל לליגה השנייה בפעם הראשונה.
המועדון שיחק עונה אחת בליגה השנייה ועלה לליגת העל.
אחרי עונה אחת בליגת העל ירד שוב לליגה השנייה ואחרי עונה אחת עלה שוב לליגת העל.
המועדון משחק ברציפות בליגת העל משנת 1988. בשנת 1991 זכה בגביע בפעם השנייה.
הקבוצות של איי פארו החלו לשחק במפעלים האירופאיים בעונת 1992/1993 לאחר שאיי פארו התקבלו לאופ"א בשנת 1990. בעונה זו שיחק במסגרת גביע אירופה למחזיקות גביע.
בשנת 1997 זכה באליפות ובשנת 1999 הגיע לגמר הגביע והפסיד לקבוצת קלאקסוויק.
בשנת 2001 זכה באליפות ובגביע.
בשנת 2003 זכה בגביע לאחר ניצחון במשחק הגמר על קבוצת גטה.
בשנת 2004 סיים את הליגה במקום השני והעפיל לגביע אופ"א בעונת 2005/2006. בסיבוב המוקדמות הראשון ניצח את קבוצת איי.
בסיבוב המוקדמות השני הפסיד לקבוצת מידטיילנד מדנמרק והודח מהטורניר.
בשנת 2005 זכה באליפות ובשנת 2006 זכה בגביע.
בשנת 2008 הגיע לגמר הגביע והפסיד לקבוצת שטריימור.
בשנת 2018 זכה בגביע השישי בתולדותיו.
גביע הסופרקאפ של איי פארו:
הBA-30 הוא זחל"ם שיוצר ופותח בברית המועצות בשנת 1937. רק עשרות כלים בודדים מסוג זה יוצרו.
הכלי פותח באוניברסיטת NATI, מתוך כוונה שיציג שיפור ביכולת השטח של הכלים הקודמים בסדרת ה-BA, הBA-20, הקודם בסדרה התבסס על NATI-3 זחל"ם להובלת חיילים רק שהBA-20 היה על גלגלים.
הBA-30 השתמש ב־2 גלגלים גדולים ו4 קטנים ורולר חזרה אחד (על מנת לנסוע לאחור או לצאת מבוץ) שגם הם הופיעו בNATI-3 ובGAZ-60.
כאשר בBA-30 נסע בקרקע מושלגת, הגלגלים הקדמיים יכלו להתחלף במגלשיים.
הBA-30 היה טוב במעבר הרים וגבעות.
הBA-30 היה מצויד ברדיו 71-TK-1 עם אנטנה על הגוף ומצוידת במקלע DT, הרכב היה מופעל על ידי 3 אנשי צוות.
רק מספר קטן של BA-30 יוצרו ונבחנו, מספר קטן מאוד של הכלים לקח חלק במלחמת החורף בשנת 1939 בין ברית המועצות ופינלנד.
בסופו של דבר הBA-30 לא אושר לייצור נרחב בגלל שהיה כבד יותר ביחס לכלים אחרים.
BAE סיסטמס היא חברה ביטחונית בריטית בינלאומית למוצרי ביטחון ואוויוניקה עם משרדים ראשיים בלונדון ומשרדים ומפעלים ברחבי העולם (כולל ישראל).
מניות החברה רשומות למסחר בבורסת לונדון והיא חלק ממדד FTSE 100. בשנת 2017 דורגה כיצרנית הנשק הרביעית בעולם מבחינת היקף ההכנסות השנתי.
החברה נוסדה בנובמבר 1999 תוך מיזוג בשווי 7.7 מיליארד לירות שטרלינג בין "Marconi Electronic Systems" (MES) שהייתה חברת בת של "General Electric Company plc" (GEC), עם בריטיש אירוספייס.
במרץ 2003 רכשה את חברת יונייטד דיפנס אינדסטריז האמריקאית בעבור 3.97 מיליארד דולר.
בשנת 2006 מכרה את החזקתה ביצרנית המטוסים האירופית איירבוס ויצאה מתחום התעופה האזרחית.
"British Aerospace" נכנסה לשותפות ב"איירבוס" בשנת 1978, כדי לשתף פעלה עם חברות מאירופה ביצירת חברה שיש לה יתרון לגודל בתחום התעופה האזרחית.
BAE היא בין יצרניות הנשק הגדולות בעולם.
ב-2017 דורגה במקום השלישי בעולם במכירות.
מרבית הפעילות שלה בממלכה המאוחדת ובארצות הברית כאשר חברת הבת שלה "BAE Systems Inc" היא אחת מששת הספקים הגדולים ביותר למשרד ההגנה האמריקאי.
שווקים עיקריים נוספים שלה כוללים את ערב הסעודית, אוסטרליה, הודו ועומאן.
ל-BAE סיסטמס מעורבות עמוקה במספר פרויקטים גדולי ממדים כגון F-35 לייטנינג II של לוקהיד מרטין, יורופייטר טייפון, נושאות מטוסים מסוג "Queen Elizabeth" וצוללות מסוג "Astute" .
שדה התעופה וורטון משמש שדה ניסוי עבור כלי טיס בפיתוח, בעיקר מטוסי קרב חדישים.
החברה בנתה שתי נושאות מטוסים לצי המלכותי הבריטי, בעלות של כ-6 מיליארד ליש"ט, נושאת מטוסים "המלכה אליזבת'" שהושקה ב-2014 ו"הנסיך מווילס" שהושקה ב-2017.
בישראל פעלה חברת בת בבעלות מלאה בשם 'BAE Systems - Rokar' הממוקמת בהר חוצבים בירושלים ומתמחה בפיתוח וייצור מוצרי לוחמה אלקטרונית (מערכות אלקטרוניות המשולבות במערכות הגנה על כלי טיס מפני טילי אוויר-אוויר וטילי קרקע-אוויר), מערכות ניווט מתקדמות לחימושים שונים ומרעום Silver Bullet המיועד להנחיית חימושים מסתחררים.
החברה הוקמה ב-1981 בשם "רוקר אינטרנשיונל" כחברת בת של חברה מארצות הברית בשם .
חברה זו נרכשה על ידי "Marconi Electronic Systems" ב-1998 ובעקבות המיזוג הפכה לחלק מ-BAE.
לחברה היו מספר שיתופי פעולה עם חברת אלביט מערכות, בין השאר הן פיתחו במשותף את הדור הבא של נגמ"שים עבור הצבא האמריקאי.
אלביט גם משמשת כקבלן משנה בארצות הברית ומספקת ל-BAE מערכות שונות.
באפריל 2021 רכשה אלביט מערכות את Rokar תמורת 31 מיליון דולר.
חברת תדיראן סוללות מספקת ל-BAE סוללות ליתיום ליישומים צבאיים.
בשנים 2003-2004 התפרסמה בעיתון הבריטי "הגרדיאן" סדרת מאמרים על שוחד ונהגים בלתי הולמים נוספים ב-BAE בין השאר בעסקאות נשק עם ערב הסעודית.
המשרד להונאות חמורות בבריטניה פתח בחקירה רשמית; ואולם לאחר שממשלת סעודיה התנגדה לחקירה, טוני בלייר, ראש הממשלה דאז, הורה על הפסקת החקירה "מטעמים ביטחוניים".
משרד המשפטים השווייצרי שיתף פעולה עם משרד המשפטים האמריקאי בפרשה וסיפק נתונים על עסקות וחשבונות בנק, מידע שיהיה חיוני במעקב אחר זרימת הכסף מ-BAE לסוכני החברה ולאנשי ציבור בכירים בסעודיה, דרום אפריקה, הונגריה וצ'כיה.
במאי 2008 מייק טרנר, מנכ"ל החברה, עוכב על ידי הרשויות האמריקאיות שחוקרו חשד לשחיתות במכירות נשק לסעודיה.
בפברואר 2010 הסכימה החברה לשלם כ-450 מיליון דולר כדי ליישב אישומי השוחד.
בשנת 2005, נחשף כי BAE סיסטמס העבירה תשלומים חשאיים בסך 2 מיליון דולר לרודן הצ'ילאני אוגוסטו פינושה, במטרה להבטיח באמצעות השוחד חוזים עם משטרו.
ב-2017 נושאת המטוסים שבנתה החברה, "המלכה אליזבת" שנבנתה בעלות של 3.1 מיליארד ליש"ט (4.2 מיליארד דולר), סבלה מחדירה של מים והייתה זקוקה לתיקונים.
בעיית כניסת המים זוהתה לאחר שירדה לים להפלגת ניסיון.
הספינה, שמשקלה 65 אלף טונות, הוכתרה בתור אוניית המלחמה המתקדמת ביותר של בריטניה, והחלה לפעול באופן רשמי באיחור של כ-10 שנים מהמועד המקורי של הפרויקט (שהחל כבר בסוף שנות ה-90 של המאה ה-20).
הספינה החלה לתפקד כנושאת המטוסים רק באוקטובר 2019 לאחר לראשונה נחתו עליה מטוסי F-35 (עד אז לא היה לצי המלכותי הבריטי מטוסים שמסגלים לנחות עליה).
פצצת B61 היא פצצה גרעינית ומהווה את מאגר הנשק התרמו-גרעיני העיקרי של ארצות הברית מסוף המלחמה הקרה עם ייצור של מעל 3,100 פצצות.
בשנת 2013 ביקש הפנטגון 11 מיליארד דולר לתוכנית הארכת חיים עבור ארסנל ה-B61. הקונגרס סירב לאשר את התוכנית כפי שהיא לאור שאלות שעלו לגבי משך הביצוע, המחיר והצורך בחידוש.
הבקשה המקורית הייתה של 4 מיליארד דולר שמאז הוכפלה ויעד המסירה הוארך ב-3 שנים מ-2017 ל-2020. לאחר מכן עודכן המחיר בשני מיליארד דולר נוספים ועוד מיליארד דולר לערכות הנחיה לטילים שיורכבו על הזנב ויעד המסירה עודכן ל-2021.
חידוש פצצות קיימות יכול לחסוך לפי הערכות כ 2–3 מיליארד דולר.
חבר הקונגרס ג'ון גרמנדי הציע כי ה-B61 ייצאו משירות כליל ובמקומן יתבצע שימוש בפצצות B83.
BAIC BJ20 הוא קרוסאובר קומפקטי מתוצרת תאגיד קונצרן הרכב BAIC Group אשר מיוצר משנת 2016 ועד היום בסין.
דגם "BAIC BJ20" הוצג לראשונה באפריל 2015 בתערוכת הרכב הבינלאומית של שאנגחאי.
דגמי "BAIC BJ20" שווקו בסין מאוגוסט 2016.
מנוע קדמי מתוצרת מיצובישי דגם "4A91T".
סוגי הנעות: הנעה קדמית 4x2, הנעה כפולה 4x4.
תכולת מכל דלק - 60 ליטר.
"B.I.T.C.H" (בעברית: "כ.ל.ב.ה"; מוכר כ-"") הוא סינגל שהוקלט על ידי הראפרית האמריקאית מייגן די סטליון, מתוך המיני-אלבום השלישי שלה, Suga.
הוא יצא לאור ב-24 בינואר 2020, בהוצאת חברות התקליטים 1501 סירטיפייד ו-300 אנטרטיינמנט, כסינגל המוביל מתוך המיני-אלבום.
השיר הגיע למקום האחד-עשר במצעד המוזיקה האוסטרלי, והשלושים-ואחד במצעד הבילבורד הוט 100.
השיר נכתב על ידי מייגן די סטליון לבדה והופק על ידי הלובה ביטס.
כמה שבועות לפני צאת השיר הזה כסינגל הראשון מתוך המיני-אלבום Suga, הוציאה די סטליון ביחד עם טיי דולה סיין וניקי מינאז', את הלהיט "Hot Girl Summer", אשר הצליח להגיע אל המקום האחת עשרה במצעד הבילבורד הוט 100.
עם יציאתו, עלה השיר לרשת הזרמת המדיה ספוטיפיי, בדומה לשאר שירי המיני-אלבום, וצבר למעלה מ-22 מיליון השמעות.
טרם יצא הווידאו קליפ המלא של השיר, העלתה מייגן די סטליון לערוץ היוטיוב שלה ב-24 בינואר 2020, יום צאתו של השיר כסינגל, את האודיו הרשמי שלו.
ביממה אחת, צבר האודיו למעלה ממיליון צפיות.
נכון למרץ 2020, מונה הצפיות של האודיו עומד על למעלה מ-11 מיליון צפיות.
הוא שיר שהוקלט על ידי הזמרת-יוצרת האמריקאית ג'נה אייקו, ביחד עם הזמרת-יוצרת , מתוך אלבומה השלישי של אייקו, Chilombo.
השיר יצא לאור ב-6 במרץ 2020, על ידי חברת התקליטים דאף ג'אם.
השיר לא יצא כסינגל, אך זכה להצלחה רבה בעולם.
בהמשך, יצאה גרסה נוספת עם קלאני.
השיר הגיע אל המקום החמישי במצעד שירי ה-R&B.
השיר נכתב על ידי מאק רובינסון, בריאן וורפילד, ביג שון, ג'נה אייקו ו- והופק על ידי הפיסטאפים.
איגוד תעשיית ההקלטות האמריקאי העניק לשיר את תואר הפלטינה, על מכירות של למעלה מ-1,000,000 עותקים במדינה.
השיר זכה להצלחה גם במצעדי הבילבורד.
האודיו הרשמי של השיר הועלה לערוץ היוטיוב של ג'נה אייקו ב-6 במרץ 2020, תוך שצבר למעלה מ-15 מיליון צפיות.
מדינהתאריך יציאהפורמטחברת תקליטיםמקורעולם6 במרץ 2020הזרמת מוזיקה • הורדה דיגיטליתדאף ג'אם
(ראשי תיבות של: Bring Your Own Bombs; בתרגום חופשי: תביאו את הפצצות של עצמכם) הוא סינגל של להקת ההאבי מטאל האמריקאית סיסטם אוף אה דאון, שיצא בשנת 2005. השיר הוא הסינגל הראשי מתוך האלבום הרביעי שהוציאה הלהקה, הנושא את השם Mezmerize.
בדומה לסינגל הקודם של הלהקה, "", נכתב השיר במחאה על מלחמת עיראק.
שיר זה שבר את שיא הלהקה במצעד הבילבורד הוט 100 והגיע למקום ה-27.
הקליפ מציג את חברי הלהקה מנגנים ברחוב, כאשר מסביבם צועדים בטורים חיילים לבושים שחור, ועטויים במסיכות שחורות עליהם מופיעות מילים "מוות", "אמת", "ציות", "רכוש" או "אלוהים".
במהלך הפזמון מופיעה הלהקה במועדון לילה.
לאחר הפזמון, גיטריסט הלהקה דארון צורח את המילים:
ומיד פורצים החיילים לתוך המועדון ומכריחים את כולם לעטות מסכות כמוהם.
בסוף הקליפ מופיעים חברי הלהקה עטויים גם הם במסכות.
זמר אמריקאי בשם קייסי צ'אוס, שהתיידד עם גיטריסט הלהקה מאלכיאן, טען כי סייע בכתיבת השיר בשנת 2002, וכי מאלכיאן העניק לו זיכוי לתמלוגים בסך 2% על כך.
קייסי השתמש בטיעון זה ומכר חצי ממניותיו לחברת מוזיקה, שתבעה את כספיה מהלהקה.
לאחר שהגיע הסיפור לבית המשפט במנהטן, קבעו השופטים כי אין דמיון בין סגנון הכתיבה של קייסי ובין סגנון הכתיבה של שיר זה, וכי אין לו זכויות בשיר.
דארון מאלכיאן - גיטרה חשמלית, שירה
סרג' טנקיאן - קלידים, קולות
שאבו אודאג'יאן - גיטרה בס
B7 הוא אלבום האולפן השביעי של הזמרת-יוצרת האמריקאית ברנדי נורווד.
האלבום יצא לאור ב-31 ביולי 2020, על ידי חברת התקליטים העצמאית של נורווד Brand Nu ועל ידי חברת התקליטים אי-וואן אורבן.
זהו אלבומה הראשון של נורווד מזה 8 שנים.
הסינגל הראשון מהאלבום הוא השיר "Baby Mama" בהשתתפות צ'אנס הראפר.
האלבום עצמו מכיל את הסינגל שכלול באלבום הוא השיר "Love Again", אשר יצא כסינגל מתוך אלבומו של הזמר דניאל סיזר.
נורווד הייתה שותפה לכתיבת והפקת כל השירים באלבום מלבד שיר אחד.
על כתיבת השירים באלבום עבדה נורווד עם כותבים כמו לה-שון דניאלס ודי ג'יי קמפר.
דניאלס סיפר על חוויית הכתיבה עם נורווד: "כשכתבנו את השירים האלו לא עקבנו אחרי תבנית או מבנה, עקבנו אחרי תחושה.
זה לבדו באמת נתן לנו את האפשרות לבטא את רגשותינו מבלי להיות מוגבלים לתקן בתעשייה".
אך דניאלס נהרג בתאונת דרכים באמצע העבודות על האלבום מה שגרם לנורווד לשקוע בדיכאון קליני.
בהמשך, היא סיפרה כי הקלטות האלבום היוו לה תרפיה באותה התקופה ואף אמרה כי מוזיקה בכללי היא הדרך שלה להתמודד עם דברים וכי היא "לא יודעת מה הייתה עושה בלעדיה".
בנוסף, נורווד סיפרה כי היא פחדה לסיים את העבודה על האלבום בלעדי דניאלס וכי היא תהתה האם דניאלס היה מרוצה ממנה.
כמו כן, סיפרה כי המטרה שלה בכתיבת השירים באלבום הייתה "להפסיק להציב אגואים, להפסיק לעמוד בציפיות מסחריות ושהחוויות שלו לא יתפרשו לדברים שלא אנשים אחרים".
מדינהתאריךפורמטחברת תקליטיםמקורעולם31 ביולי 2020הורדה דיגיטלית • הזרמת מוזיקה • תקליטור • תקליטברנד נו • אי-וואן אורבן
הוא סינגל שהוקלט על ידי הזמרת-יוצרת האמריקאית פריס הילטון, ביחד עם צמד התקליטנים דימיטרי וגאס ולייק מייק.
השיר יצא לאור ב-10 במאי 2019, על ידי חברת התקליטים סמאש דה האוס רקורדס, כסינגל שלא מתוך אלבום.
השיר הגיע למקום ה-25 במצעד השירי שבפלנדריה.
השיר נכתב על ידי נעמי אברג'ל, לייק מייק, דימיטרי וגאס, ג'קלין מיסקניק ואו-ביטס והופק על ידי דימיטרי וגאס ולייק מייק.
הילטון צייצה תמונה שלה עם קים קרדשיאן ב-3 במאי, תוך שהיא רמזה על כך שהיא עומדת להוציא משהו חדש, וכינתה אותו כ"פרויקט סודי".
בווידאו קליפ הרשמי שצולם עבור השיר מככבת הידוענית קים קרדשיאן, תוך שמופיעות בו גם הדראג קווין דריק בארי, בדמותה של בריטני ספירס, והטרנסג'נדרית ניקיטה דרגון.
חלק מהצילומים של הקליפ הופיעו בפרק של תוכנית הטלוויזיה "משפחת קרדשיאן".
נכון לאוקטובר 2020, מונה הצפיות של הקליפ עומד על למעלה מ-51 מיליון צפיות.
מדינהתאריך יציאהפורמטחברת תקליטיםמקורעולם10 במאי 2019הזרמת מוזיקה • הורדה דיגיטליתסמאש דה האוס